Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:                  Miklovičová,
Pozícia: výskumno-vývojový zamestnanec pre medzinárodné merania
Oddelenie/Odbor: Odd. medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2

2. Zahraničná pracovná cesta (ZPC):
Štát, mesto: Rakúska republika, Viedeň
Vykonaná v dňoch: 17.3.2019 – 22.3.2019
Názov prijímajúcej organizácie: (v prípade konferencie nevypĺňať)
Účel cesty: Posledné medzinárodné stretnutie národných koordinátorov a datamanažérov štúdie PISA 2018 (nedeľa 17.3.2019) a 1. medzinárodné stretnutie  národných koordinátorov štúdie PISA 2021 (pondelok 18.3.2019 – piatok 22.3.2019)
Spôsob financovania: z rozpočtu NÚCEM 

3. Rámcový program pobytu:
17.3.2019 (nedeľa)
6.55 – 8.15 Presun na miesto stretnutia Bratislava - Viedeň (Vösendorf) 
8.30 – 10.30 Implementácia hlavného testovania PISA 2018, plnenie stanovených úloh a časový harmonogram
11.00 – 12.00 Výstupy z dotazníkov (premenné v databáze, indexy a škálovanie) 
12.00 –  13.00 Nástroje na spracovanie dát (štruktúrovanie databázy, časový harmonogram sprístupnenia databáza krajinám)
13.00 – 14.00 Prestávka na obed
14.00 – 15.30 Príprava medzinárodnej správy z PISA 2018 (prezentácia jednotlivých častí medzinárodnej správy, časový harmonogram)
16.00 – 17.30 Prezentácia skúseností niektorých národných centier (analýzy, možnosti diseminácie výsledkov)

18.3.2019 (pondelok)
9.00 – 10.30 Prezentácia informácií zo sekretariátu OECD, základné informácie o štúdii PISA 2021 a zmeny v porovnaní s predchádzajúcimi cyklami štúdie
11.00 – 12.30 Časový harmonogram štúdie PISA 2021 a zodpovednosť za jednotlivé úlohy (v rámci medzinárodných aj národných inštitúcií)
12.30 – 14.00 Prestávka na obed 
14.00 – 15.30 Integrovaný dizajn štúdie PISA 2021 a priebeh testovania
16.00 – 17.30 Prehľad rámca pre dotazníky, ktoré budú použité v štúdii PISA 2021

19.3.2019 (utorok)
9.00 – 10.30 Predstavenie rámca matematickej gramotnosti pre PISA 2021 (matematika je hlavnou doménou v PISA 2021)
11.00 – 12.30 Predstavenie rámca novej oblasti „Tvorivé myslenie“ pre PISA 2021 (tvorivé myslenie je inovatívna doména pre PISA 2021), Predstavenie nástrojov pre testovanie tvorivého myslenia
12.30 – 14.00 Prestávka na obed
14.00 – 15.30 Metodológia výberu vzorky pre PISA 2021
16.00 – 17.30 Technické štandardy pre PISA 2021 + zmeny oproti PISA 2018; Prehľad základných výskumných procedúr; komunikácia s kontraktormi
20.3.2019 (streda)
9.00 – 10.30  Skúsenosti krajín počas realizácie PISA 2018
11.00 – 12.30 Zhrnutie prvej časti stretnutia, formulovanie všeobecných záverov
14.00 – 15.30 Preklad nástrojov testovania – funkcie portálu, časový harmonogram, forma národných adaptácií
 16.00 – 18.30 Praktický tréning pre prácu so softvérom na prekladanie testovacích materiálov

21.3.2019 (štvrtok)
9.00 – 10.30  Preklady, adaptácia a verifikácia dotazníkov 
11.00 – 15.30 Prezentácie venované krajinám, ktoré sa zúčastňujú testovania PISA po prvýkrát, resp. krajinám, ktoré prechádzajú z testovania typu pero/papier na elektronické testovanie. Pre ostatné krajiny to bol priestor pre individuálne konzultácie a výmenu skúseností s kontraktormi aj v rámci krajín
16.00 – 17.30 Postupy pri realizácii adaptácií, prekladov a verifikácii nových položiek kognitívneho testu na národnej úrovni (I. časť)

22.3.2019 (piatok)
9.00 – 10.30 Prezentácie venované prekladom, adaptáciám a verifikácii kognitívnych materiálov pre krajiny, ktoré sa zúčastňujú testovania PISA po prvýkrát, resp. pre krajiny, ktoré prechádzajú z testovania typu pero/papier na elektronické testovanie. Pre ostatné krajiny to bol priestor pre individuálne konzultácie a výmenu skúseností s kontraktormi aj v rámci krajín
11.00 – 12.30 Preklady, adaptácia a verifikácia kódovacích príručiek
12.30 – 14.00 Prestávka na obed 
14.00 – 15.30 Postupy pri realizácii adaptácií, prekladov a verifikácii nových položiek kognitívneho testu na národnej úrovni (II. časť)
16.00 – 17.30 Účasť na prezentáciách v tejto časti bola voliteľná. Prezentácie boli zamerané na „dovysvetlenie“ procesov prekladov, adaptácií a verifikácií kognitívnych materiálov pre krajiny, ktoré sa zúčastňujú testovania PISA po prvýkrát, resp. pre krajiny, ktoré prechádzajú z testovania typu pero/papier na elektronické testovanie. 
15.35 – 17.10 Presun Viedeň (Vösendorf) – Bratislava 

4. Stručný priebeh rokovaní:
Stretnutia boli zamerané na prezentáciu základných informácií týkajúcich sa prípravy medzinárodných výstupov z realizovaného merania PISA 2018 (17.3.2019) a základných informácií viažucich sa na prípravu nastávajúceho merania PISA 2021 – štandardizované procesy, zmeny oproti predchádzajúcim cyklom štúdie PISA. Najdôležitejším prvkom boli informácie týkajúce sa prípravy analytických výstupov na národnej úrovni z merania PISA 2018, ako i prekladov testovacích materiálov (najmä novovytvorených úloh z oblasti matematickej gramotnosti a tvorivého myslenia) a dotazníkov. Preklady sa budú na úrovni krajín realizovať už niekoľko týždňov po ukončení stretnutia. Preklady budú realizované prostredníctvom softvéru, s ktorým nemala väčšina krajín, vrátane Slovenska, doposiaľ praktické skúsenosti, preto bolo v rámci stretnutia realizované aj praktické cvičenia, na ktorom si účastníci mohli prácu so softvérom vyskúšať. Tieto skúsenosti budú neskôr využité pri inštruovaní prekladateľov v rámci národných centier. 
Počas stretnutia boli národným koordinátorom predstavení zástupcovia všetkých kontraktorov OECD. Získané kontaktné údaje budú v národných centrách využité na efektívnu komunikáciu v rôznych štádiách štúdie PISA 2021 (preklady, verifikácie, testovací softvér, výber vzorky škôl/žiakov, koordinácia testovania, zber dát a hodnotenie otvorených odpovedí žiakov).   

5. Odporúčané závery:
•	vo všetkých štádiách realizácie merania PISA postupovať podľa štandardizovaných procedúr;
•	dodržiavať časový harmonogram v oblasti zverejňovania výsledkov (PISA 2018) ako aj procesov nadchádzajúcej štúdie PISA (PISA 2021);
•	pripraviť správy spracujúce dáta štúdie PISA 2018 na základe pokynov medzinárodného centra;
•	zúčastniť sa na plánovaných webinároch organizovaných medzinárodným centrom štúdie. 
Webináre budú realizované v rôznych štádiách prípravy pilotného merania PISA 2021 a budú dostupné pre všetkých národných koordinátorov;
•	konzultovať akékoľvek nejasnosti s príslušným kontraktorom OECD.

6. Prehľad prinesenej dokumentácie a miesto jej uloženia:
Dokumentácia (prezentácie, príručky) nie je dostupná širokej verejnosti, aktuálne podlieha utajeniu. Je však k dispozícii na portáli pre národných koordinátorov štúdie PISA. 

7. Osobitne vyhotovený očakávaný prínos ZPC:
Informácie získané na stretnutí (17.3.2019) budú využité pri príprave národnej správy k štúdii PISA 2018. 
Informácie získané na stretnutí, rovnako ako aj materiály dostupné na portáli, či kontaktné údaje na kontraktorov OECD budú využité pri príprave a realizácii pilotného merania štúdie PISA 2021. 

8. Spôsob zverejnenia výsledkov ZPC, prenos získaných informácií
Dokumentácia (prezentácie, príručky) nie je dostupná širokej verejnosti, aktuálne podlieha utajeniu. Je však k dispozícii na portáli pre národných koordinátorov štúdie PISA.

Svojím podpisom súhlasím so zverejnením správy na internete.

Správu vypracoval:                 Miklovičová, 

Dátum:

Správu schválil:                     Galádová